კონსტანტინოს დასკალაკისი

კონსტანტინოს დასკალაკისი  (;  დ. 29 აპრილი, 1981) —  ბერძენი მეცნიერი,   MIT-ის ელექტროინჟინერიისა და კომპიუტერული მეცნიერების დეპარტამენტის პროფესორი და MIT კომპიუტერული მეცნიერებისა და ხელოვნური ინტელექტის ლაბორატორიის წევრი.  2018 წელს მიენიჭა როლფ ნევანლინას პრემია და გრეის მიურეი ჰოპერის ჯილდო.

ადრეული პერიოდი და განათლება

დასკალაკისი დაიბადა ათენში 1981 წლის 29 აპრილს. მისი ბებია და ბაბუა წარმოშობით კრეტადან იყვნენ, სადაც ბავშვობაში ხშირად ისვენებდა. ჰყავს უმცროსი ძმა, ნიკოლაოსი. როდესაც დასკალაკისი მესამე კლასში იყო, მამამ შეუძინა Amstrad CPC, რომელთანაც დასკალაკისი მთელ ღამეებს ათენებდა, ცდილობდა გაეგო, როგორ მუშაობდა მოწყობილობა.A Poet of Computation Who Uncovers Distant Truths Quanta Magazine

კონსტანტინოსი სწავლობდა ვარვაკეოს უმაღლეს სკოლაში და დაამთავრა ბაკალავრიატი ათენის ეროვნულ ტექნიკურ უნივერსიტეტში, სადაც 2004 წელს მიიღო დიპლომი ელექტრო და კომპიუტერული ინჟინერიაში. დაიცვა საბაკალავრო დისერტაცია „გრაფიკულ თამაშებში ნეშის სუფთა წონასწორობის არსებობის შესახებ ლაკონური აღწერილობით“, სტატის ზახოსის ხელმძღვანელობით. როგორც ბაკალავრიატის კურსდამთავრებულმა, დასკალაკისმა, დაიმსახურა მაქსიმალური ქულები ყველა საგანში, გარდა ერთისა, სასწავლებლის ისტორიაში ეს პირველი შემთხვევა იყო. 

კონსტანტინოსმა სწავლა განაგრძო კალიფორნიის უნივერსიტეტში, ბერკლიში, სადაც 2008 წელს მიიღო დოქტორის ხარისხი ელექტროინჟინერიასა და კომპიუტერულ მეცნიერებაში, ქრისტო პაპადიმიტრიუს ხელმძღვანელობით. დისერტაციას 2008 წელს მიენიჭა ACM სადოქტორო დისერტაციის ჯილდო.

კარიერა

დოქტორანტურის შემდეგ კონსტანტინოსმა ერთი წელი გაატარა პოსტდოქტორანტად ჯენიფერ ჩეიესის ჯგუფში Microsoft Research-ში, ახალ ინგლისში.

დასკალაკისი ამჟამად მუშაობს გამოთვლით თეორიასა და მის ინტერფეისზე თამაშის თეორიასთან, ეკონომიკასთან, ალბათობის თეორიასთან, სტატისტიკასთან და მანქანათმცოდნეობასთან მიმართებით.

კონსტანტინოსმა გადაჭრა დიდი ხნის ამოუხსნელი მათემატიკური ღია პრობლემები ნეშის წონასწორობის გამოთვლითი სირთულის, მათემატიკური სტრუქტურისა და მრავალპუნქტიანი აუქციონის გამოთვლითი სირთულის, მანქანური სწავლების მეთოდების ქცევის შესახებ, როგორიცაა მოლოდინი-მაქსიმიზაციის ალგორითმი. გამოიკვლია და დაადგინა  გამოთვლითი და სტატისტიკურად ეფექტური მეთოდები სტატისტიკური ჰიპოთეზის ტესტირებისა და მაღალგანზომილებიან პირობებში სწავლისთვის, ასევე განსაზღვრა მაღალგანზომილებიანი განაწილების სტრუქტურისა და კონცენტრაციის თვისებების დამახასიათებელი შედეგები.

დასკალაკისი თანაავტორი იყო ნამუშევრისა „The Complexity of Computing a Nash Equilibrium“ მის დოქტორ მრჩეველთან Christos Papadimitriou-სთან და Paul W. Goldberg-თან ერთად, რისთვისაც მათ 2008 წელს მიიღეს ჯილდო ორგანიზაციისგან „Kalai Game Theory and Computer Science Prize Game Theory Society“ -  „საუკეთესო ნაშრომი თამაშის თეორიისა და კომპიუტერული მეცნიერების ინტერფეისის საუკეთესო სტატიისთვის“   ტექნიკური და კომპიუტერული მეცნიერების ინტერფეისში". ასევე დაიმსახურეს სამრეწველო და გამოყენებითი მათემატიკის საზოგადოების (SIAM) გამორჩეული სტატიის პრიზი.

2015 წლის მაისში დაინიშნა MIT-ის პროფესორად.

კონსტანტინოსი კვლევითი ცენტრის „Archimedes AI“  თანადამფუძნებელი და მთავარი მეცნიერია. 

ჯილდოები

კონსტანტინოს დასკალაკისს მიენიჭა 2008 წლის ACM სადოქტორო დისერტაციის ჯილდო ქცევის გაგების გაღრმავებისთვის ურთიერთდამოკიდებული ინდივიდების რთულ ქსელებში, როგორიცაა ინტერნეტი. დისერტაცია ნეშის წონასწორობის გამოთვლითი სირთულის შესახებ გვთავაზობს ახალ, ალგორითმულ პერსპექტივას თამაშის თეორიისა და ნეშის წონასწორობის კონცეფციის შესახებ. ამ ნამუშევრისთვის ასევე დაჯილდოვდა 2008 წლის „Kalai Prize“ გამორჩეული სტატიებისთვის კომპიუტერული მეცნიერებისა და თამაშების თეორიის ინტერფეისში, ქრისტოს პაპადიმიტრიუსთან და პოლ გოლდბერგთან ერთად.  

2018 წელს დასკალაკისს მიენიჭა ნევანლინას პრიზი „ბაზრების, აუქციონების, წონასწორობისა და სხვა ეკონომიკური სტრუქტურების ფუნდამენტური პრობლემების გამოთვლითი სირთულის გარდაქმნისთვის“.Rolf Nevanlinna Prize 2018 International Mathematical Union  ასევე მიიღო Simons Foundation Investigator-ის ჯილდო თეორიულ კომპიუტერულ მეცნიერებებში, ჯილდო განკუთვნილია „გამოჩენილი მეცნიერებისთვის ყველაზე პროდუქტიულ წლებში“, ადამიანებისთვის, რომლებიც არ თმობენ ლიდერობას ამ სფეროში.

კონსტანტინოსი დასახელდა ACM Fellows-ის 2022 წლის გამარჯვებულად ნომინაციაში „თამაშის ალგორითმული თეორიის, მექანიზმების დიზაინის, ქვეწრფივი ალგორითმებისა და თეორიული მანქანური სწავლების ფუნდამენტური წვლილისთვის“. 

სქოლიო

კატეგორია:დაბადებული 29 აპრილი
კატეგორია:დაბადებული 1981
კატეგორია:ბერძენი მათემატიკოსები
კატეგორია:მეცნიერება და ტექნოლოგიები ადგილმდებარეობის მიხედვით
კატეგორია:ინფორმატიკა ქვეყნების მიხედვით
კატეგორია:თანამედროვე ადამიანი
კატეგორია:ცოცხალი ადამიანები